open-index/open-wikipedia-markdown huggingface dataset:
วัดปรมัยยิกาวาส

**วัดปรมัยยิกาวาส** [ปะ-ระ-ไม-ยิ-กา-วาด] เป็นพระอารามหลวงชั้นโท ชนิดวรวิหาร ตั้งในหมู่ที่ 7 บ้านโอ่งอ่าง ตำบลเกาะเกร็ด อำเภอปากเกร็ด จังหวัดนนทบุรี 

วัดปรมัยยิกาวาสเป็นวัดโบราณ น่าจะสร้างหลังจากสมเด็จพระที่นั่งท้ายสระโปรดให้ขุดคลอง เมื่อ พ.ศ. 2264 ชาวเรือเรียก **วัดปากอ่าว** จนปี พ.ศ. 2307 พม่าบุกยึดเมืองนนทบุรี กลายเป็นวัดร้างเมื่อปี พ.ศ. 2317 ชาวมอญที่อพยพมาในรัชสมัยสมเด็จพระเจ้ากรุงธนบุรีได้บูรณปฏิสังขรณ์ใหม่ คนมอญเรียกว่า "เภี่ยมุเกี๊ยะเติ้ง" ( แปลว่า วัดแหลมที่ยื่นไปในน้ำ)

ในปี พ.ศ. 2417 พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินทอดกฐินวัดมอญ 4 วัด ได้แก่ วัดปากอ่าว วัดรามัญ (วัดเกาะพญาเจ่ง) วัดบางพัง และวัดสนาม (สนามเหนือ) ต่อมาทรงเห็นว่าวัดปากอ่าวทรุดโทรมมาก จึงโปรดเกล้าฯ ให้ปฏิสังขรณ์วัดใหม่ทั้งวัดโดยรักษารูปแบบมอญไว้ เพื่อถวายเป็นพระราชกุศล สนองพระคุณสมเด็จพระบรมราชมาตามหัยยิกาเธอ กรมพระยาสุดารัตนราชประยูร ผู้ทรงอภิบาลพระองค์มาแต่ทรงพระเยาว์ และได้พระราชทานนามวัดว่า **วัดปรมัยยิกาวาส** ซึ่งมีความหมายว่า "วัดของพระบรมอัยยิกา"
250px|thumb|left|พระประธานประจำพระอุโบสถ

สิ่งสำคัญภายในวัดมีพระอุโบสถที่มีภาพจิตรกรรมฝาผนังแบบไทยประยุกต์ บานประตูหน้าต่างประดับ ลายปูนปั้นเขียนด้วยสี กำแพงแก้วรอบพระอุโบสถมีลวดลายที่สวยงาม เป็นกำแพงเหล็กอย่างดีทำมาจากยุโรป อีกทั้งด้านหลังพระอุโบสถมีพระเจดีย์รูปทรงแบบมอญซึ่งพระบาทสมเด็จพระจุลจอมเกล้าเจ้าอยู่หัวได้เสด็จพระราชดำเนินมาทรงบรรจุพระบรมสารีริกธาตุที่เจดีย์นี้ เมื่อปี พ.ศ. 2427 และใกล้กันนั้นมีพระวิหารซึ่งเป็นที่ประดิษฐานพระพุทธไสยาสน์ขนาดใหญ่เป็นที่สามในอำเภอปากเกร็ด ส่วนด้านหน้าพระวิหารเป็นที่ประดิษฐานพระพุทธรูปหินอ่อน ซึ่งพระปฏิมากรซานซิวซูนทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัว และมี "พระนนทมุนินท์" เป็นพระพุทธรูปปางขัดสมาธิเพชร หน้าตักกว้าง 1 เมตร สูง 1.65 เมตร หล่อด้วยโลหะ พระศาสนโสภณ (อ่อน) เจ้าคณะมณฑลกรุงเทพสร้างเป็นพระพุทธรูปประจำเมืองนนทบุรี พระยาราชสงครามเป็นผู้อัญเชิญมาประดิษฐานไว้ด้านใต้พระวิหารพระพุทธไสยาสน์ 

วัดปรมัยยิกาวาสวรวิหาร มีประเพณีของเมืองสืบมาว่า เมื่อผู้ว่าราชการจังหวัดนนทบุรีย้ายมาดำรงตำแหน่งใหม่ ได้จัดพิธีรับอย่างเป็นทางการพร้อมมีพิธีนมัสการพระพุทธรูปประจำเมืองนนทบุรีที่วัดแห่งนี้ สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เพื่อเป็นพระพุทธรูปประจำจังหวัดนนทบุรีประดิษฐานอยู่ในตู้กระจก ใต้พาไล ด้านหลังพระวิหารแห่งนี้ด้วย วัดมอญเก่าแก่แห่งนี้มีต้นไม้ใหญ่ให้ร่มเงามากมาย ทั้งยังมีม้านั่งสำหรับชมทัศนียภาพอันสวยงามริมเกาะ นับเป็นวัดสำคัญวัดหนึ่งของเกาะเกร็ด

## แหล่งข้อมูลอื่น

ปรมัยยิกาวาส
ปรมัยยิกาวาส
ปรมัยยิกาวาส
หมวดหมู่:โบราณสถานในจังหวัดนนทบุรี
หมวดหมู่:สิ่งก่อสร้างริมแม่น้ำเจ้าพระยา
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
กระบี่อาญาสิทธิ์

**อาญาสิทธิ์** หรือ **อาชญาสิทธิ์** หมายความว่า อำนาจเด็ดขาด คือ สิทธิที่แม่ทัพได้รับพระราชทานจากพระเจ้าแผ่นดินในเวลาไปสงคราม หรือที่ข้าราชการชั้นสูงได้รับพระราชทานจากพระเจ้าแผ่นดินให้กระทำการบางอย่างเป็นต้น โดยมีสิ่งสำคัญคือพระแสงดาบเป็นเครื่องหมาย เรียกว่า **พระแสงอาญาสิทธิ์**, **พระแสงอาชญาสิทธิ์**, **พระแสงกระบี่อาญาสิทธิ์** หรือ **กระบี่อาญาสิทธิ์** ก็มี

## ประเทศไทย
ผู้ว่าราชการจังหวัดในอดีตจะได้รับพระราชทาน "พระแสงกระบี่อาญาสิทธิ์" จากพระมหากษัตริย์ ให้เป็นสัญลักษณ์ให้มีอาญาสิทธิ์บังคับบัญชาการผู้คนทั้งที่เป็นประชาชนและพนักงานของรัฐทุกกรมกองไม่ว่าทหารและพลเรือนซึ่งอยู่ในสังกัดจังหวัดตนได้ พระแสงกระบี่อาญาสิทธิ์นั้นนอกจากจะพระราชทานให้แก่ผู้ว่าราชการจังหวัดแล้ว ยังพระราชทานให้แก่แม่ทัพนายกองให้มีอำนาจบัญชาการทัพเสมอพระองค์ด้วย

สำหรับประเทศไทยในอดีตนั้น พระแสงกระบี่อาญาสิทธิ์เมื่อพระราชทานแก่ผู้ใดก็เท่ากับได้พระราชทานอำนาจแห่งพระองค์ให้แก่ผู้นั้นในอันที่จะกระทำการอย่างหนึ่งอย่างใดได้โดยพระราชอำนาจนั้น เมื่อพระมหากษัตริย์เสด็จไปยังที่ ๆ บุคคลนั้นอยู่ จึงต้องถวายพระราชอำนาจคืนพระองค์ตามโบราณราชประเพณี ต่อเมื่อพระองค์เสด็จกลับ ก็จะได้พระราชทานพระแสงกระบี่อาญาสิทธิ์ให้ผู้นั้นรักษาไว้ตามเดิม ปรกติแล้ว พระแสงนี้จะตกทอดแก่ทายาทของผู้ได้รับคนแรกต่อ ๆ กันไป ไม่ต้องส่งคืน เว้นแต่มีการเรียกคืนหรือเหตุอย่างอื่นแล้วแต่กรณี

ปัจจุบัน แม้ล้มเลิกระบอบการปกครองแบบสมบูรณาญาสิทธิราชย์มาเป็นระบอบประชาธิปไตยแล้ว แต่ประเพณีเกี่ยวกับพระแสงกระบี่อาญาสิทธิ์ดังกล่าวก็ยังยึดถืออยู่ แต่เป็นเชิงพิธีการเท่านั้น และพระแสงกระบี่อาญาสิทธิ์ประจำแต่ละจังหวัดของไทย ปัจจุบันมักเรียก "พระแสงราชศาสตราประจำจังหวัด"

## ประเทศจีน
**กระบี่อาญาสิทธิ์** () หมายถึง กระบี่ของฮ่องเต้ เป็นสัญลักษณ์ของอาญาสิทธิ์และบำเหน็จความชอบ

ในอุปรากรจีนหรือวรรณกรรมจีน กระบี่อาญาสิทธิ์มักปรากฏว่าพระราชทานให้แก่ ผู้ตรวจการแผ่นดินแทนพระองค์ เสนาบดี แม่ทัพนายกอง หรือตุลาการ ผู้ถือกระบี่อาญาสิทธิ์ย่อมมี "อาญาสิทธิ์" ดังกล่าวเสมอองค์ฮ่องเต้ สามารถประหารชีวิตผู้กระทำผิดได้ทันทีแล้วจึงค่อยกราบบังคมทูลถวายรายงาน ที่รู้จักกันในไทยมากที่สุดเห็นจะเป็นกระบี่อาญาสิทธิ์ของเปาบุ้นจิ้น () ซึ่งองค์ฮ่องเต้พระราชทานให้เปาบุ้นจิ้นสามารถประหารผู้ใดก็ได้นับแต่สามัญชน ขุนนาง จนถึงเจ้านาย โดยไม่ต้องได้รับพระราชานุญาตก่อนตามธรรมเนียมปฏิบัติ แต่หลังจากประหารแล้วให้จัดทำรายงานกราบทูลให้ทรงทราบด้วย เป็นที่มาของสำนวนจีนว่า "ฆ่าก่อน รายงานทีหลัง" ()

ในทางประวัติศาสตร์ กระบี่อาญาสิทธิ์ปรากฏขึ้นครั้งแรกในสมัยราชวงศ์ฉิน และยังมีบันทึกว่าองค์ฮ่องเต้พระราชทานให้แก่ข้าราชการสำคัญหลายคน เช่น ในสมัยราชวงศ์หมิง แม่ทัพหยวนช้งฮ้วน () ใช้กระบี่อาญาสิทธิ์ตามอำเภอใจ ได้สั่งประหารแม่ทัพเหมาเหวินหลง () นายทัพผู้มากความสามารถ เป็นเหตุให้ราชวงศ์หมิงขาดคนมีฝีมือและล่มสลายลง ในราชวงศ์ต่อมา (ราชวงศ์ชิง) จึงไม่มีการพระราชทานกระบี่อาญาสิทธิ์แก่ผู้ใดอีก

## อ้างอิง

หมวดหมู่:ประวัติศาสตร์ไทย
หมวดหมู่:ประวัติศาสตร์จีน
หมวดหมู่:เครื่องหมายทางการ
ภาษาเปเชเนก

**ภาษาเปเชเนก** (Pecheneg language) เป็นภาษากลุ่มเตอร์กิกที่ตายแล้ว เคยใช้พูดโดยชาวเปเชเนกในยุโรปตะวันออก (ส่วนหนึ่งของยูเครนใต้, รัสเซียใต้, มอลโดวา, โรมาเนีย และฮังการี) ในคริสต์ศตวรรษที่ 7–12 อันนา คอมเนเน เจ้าหญิงแห่งไบแซนไทน์ระบุว่าชาวเปเชเนกและCumansพูดภาษาเดียวกัน

ภาษานี้มีลักษณะคล้ายกับภาษากลุ่มโอคุซที่เป็นกลุ่มย่อยของภาษากลุ่มเตอร์กิก แต่มีหลักฐานหลงเหลืออยู่น้อย นักภาษาศาสตร์จัดให้อยู่ในภาษากลุ่มโปรโต-คัสเปียนซึ่งเป็นกลุ่มย่อยของภาษากลุ่มเคียปชัก

## อ้างอิง

หมวดหมู่:ตระกูลภาษาเตอร์กิก
หมวดหมู่:ภาษาโบราณในทวีปยุโรป
La-Z-Boy

**La-Z-Boy** เป็นบริษัทเฟอร์นิเจอร์ของสหรัฐอเมริกา สำนักงานใหญ่อยู่ที่เมืองมอนโร รัฐมิชิแกน โดยเป็นบริษัทที่มีชื่อเสียงในการทำเฟอร์นิเจอร์สำหรับที่อยู่อาศัย รวมถึง เก้าอี้ปรับนอน โซฟา โซฟานอน

หมวดหมู่:ธุรกิจเครื่องใช้ในครัวเรือน
ภาษาตุรกีกากาอุซบอลข่าน

**ภาษาตุรกีกากาอุซบอลข่าน** (Balkan Gagauz Turkish) หรือ **ภาษาตุรกีบอลข่าน** เป็นภาษากลุ่มเตอร์กิกที่ใช้พูดในตุรกี กรีซ และมาซิโดเนียเหนือ เป็นภาษาที่ต่างจากภาษากากาอุซและภาษาตุรกี 

## อ้างอิง
* Ethnologue entry for Balkan Gagauz Turkish

หมวดหมู่:ตระกูลภาษาเตอร์กิก
หมวดหมู่:ภาษาในประเทศตุรกี
โชตะ ชิมิซุ

**โชตะ ชิมิซุ** () เกิดเมื่อวันที่ 27 กุมภาพันธ์ ค.ศ. 1989 เป็นนักดนตรี นักร้อง นักแต่งเพลงชาวญี่ปุ่น จากเมืองยาโอะ จังหวัดโอซากะ ออกผลงานอัลบั้มแรกเมื่อปี 2008  เมื่อวันที่ 1 มิถุนายน 2008 ชิมิซุแสดงในเซ็นทรัลพาร์ก นิวยอร์ก ในงานเทศกาลแห่งของปีของญี่ปุ่น

ชิมิซุออกซิงเกิลแรกที่ชื่อ  "Home" ออกวางขายเมื่อ 20 กุมภาพันธ์ ค.ศ. 2008 และปรากฏในรายการมิวสิกสเตชันหลังจากออกขาย ซิงเกิลที่ 2 ของเขาชื่อ  "Aishiteru" (アイシテル, I Love You?) ออกวางขายเมื่อวันที่ 4 มิถุนายน 2008 ส่วนอัลบั้มแรกชื่อ *Umbrella* ออกขายเมื่อ 26 พฤศจิกายน 2008

## อ้างอิง

หมวดหมู่:นักร้องญี่ปุ่น
หมวดหมู่:บุคคลจากจังหวัดโอซากะ
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
ภาษาจูร์เชน

**ภาษาจูร์เชน** (Jurchen language) เป็นภาษาที่ตายแล้ว เคยใช้พูดโดยชาวจูร์เชนซึ่งเป็นบรรพบุรุษของชาวแมนจู ต่อมาได้พัฒนามาเป็นภาษาแมนจู เขียนด้วยอักษรจูร์เชน
## แหล่งข้อมูลอื่น

* http://www.ethnologue.com/show_language.asp?code=juc

จูร์เชน
เนวิน

**เนวิน** สามารถหมายถึง
* พลเอก เนวี่น อดีตนายกรัฐมนตรี และประมุขแห่งรัฐของรัฐบาลทหารพม่า
* เนวิน ชิดชอบ นักการเมืองไทย
* เนวิน ตัวละครในเพชรพระอุมา
รายพระนามและชื่อศิลปินแห่งชาติ

ต่อไปนี้คือ **รายพระนามและชื่อ[[ศิลปินแห่งชาติ]]** ตั้งแต่ พ.ศ. 2528 ถึงปัจจุบัน จำแนกตามปีและสาขาตามลำดับ

## รายพระนามและชื่อ

## หมายเหตุ

## ดูเพิ่ม
* บูรพศิลปิน
* ศิลปินแห่งชาติ
* วันศิลปินแห่งชาติ

## อ้างอิง

## แหล่งข้อมูลอื่น
* เว็บไซต์ศิลปินแห่งชาติ 

*
ศิลปินแห่งชาติ
เรน'ไพ

**เรน'ไพ** (Ren'Py) เป็นซอฟต์แวร์โอเพนซอร์ซสำหรับใช้สร้างวิดีโอเกมแนววิชวลโนเวล เรน'ไพเขียนด้วยภาษาไพทอนซึ่งผู้ใช้ที่มีความรู้จะสามารถเขียนเพิ่มการใช้งานเองได้ เรน'ไพสามารถใช้งานได้กับไมโครซอฟท์ วินโดวส์ เวอร์ชันใหม่ ๆ ของแมคโอเอสเท็นและลินุกซ์ นอกจากนี้ยังเป็นส่วนหนึ่งของชุดซอฟต์แวร์อูบุนตูและเดเบียน

## แหล่งข้อมูลอื่น
* Ren'Py website
* Feature list
* Ren'Py forum
* Ren'Py-related Interview with PyTom for ''AnimeFringe''

หมวดหมู่:ซอฟต์แวร์เสรี
ฏอวาฟ

**ฏอวาฟ** () บ้างก็สะกด **ตอวาฟ** และ **เฏาะวาฟ** คือ การเวียนรอบกะอฺบะหฺเจ็ดครั้ง ในพิธีฮัจญ์ พิธีอุมเราะหฺ หรือในโอกาสอื่น ๆ โดยเริ่มต้นที่มุม ซึ่งมีหินดำเป็นสัญลักษณ์ โดยให้ไหล่ซ้ายอยู่ด้านหินดำ ต่อจากนั้นก็เดินรอบกะอฺบะหฺด้วยความเร็วปกติจนครบ 7 รอบ 

หมวดหมู่:ศาสนาอิสลาม
หมวดหมู่:ฮัจญ์
โกลบอลอิลลูมิเนชัน

**โกลบอลอิลลูมิเนชัน** () เป็นชื่อเรียกรวมทั่ว ๆ ไปของขั้นตอนวิธีที่ใช้ในการเร็นเดอร์ในคอมพิวเตอร์กราฟิกส์สามมิติเพื่อเพิ่มความสมจริงของแสงเงาให้กับแบบ ขั้นตอนวิธีเหล่านี้จะไม่มองแค่ว่าแสงจะต้องเดินทางมาจากต้นกำเนิดแสงโดยตรง แต่จะมองว่าแสงซึ่งมาจากต้นกำเนิดนั้น ๆ อาจสะท้อนมาจากพื้นผิวของวัตถุอื่น ๆ ที่อยู่ในฉากด้วย

ในทางทฤษฎี การสะท้อน การหักเห เงา ล้วนแล้วแต่เป็นตัวอย่างของ โกลบอลอิลลูมิเนชันเพราะในการจำลอง วัตถุหนึ่ง ๆ จะมีผลต่อการเร็นเดอร์ของวัตถุอื่น ๆ ไม่ใช่เฉพาะผลจากการกระทบของแสงที่มาจากต้นกำเนิดแสงโดยตรงเท่านั้น อย่างไรก็ตามในทางปฏิบัติจะนับเพียงการจำลองการสะท้อนแสงแบบฟุ้งกระจายและการสะท้อนหรือหักเหของแสงจากพื้นผิวโค้งเท่านั้น

เรามักพบว่าภาพที่ถูกให้แสงและเงาด้วยกระบวนการแบบโกลบอลอิลลูมิเนชันมีความสมจริงมากกว่าภาพที่ให้แสงและเงาแบบคำนวณจากต้นกำเนิดแสงโดยตรงเท่านั้น อย่างไรก็ตามกระบวนการคำนวณแสงในลักษณะนี้จะใช้กำลังในการประมวลผลสูงมากและใช้เวลานานกว่าวิธีอื่น วิธีการหนึ่งซึ่งเป็นที่นิยมในการคำนวณโกลบอลอิลลูมิเนชันคือการคำนวณแล้วจัดเก็บผลที่ได้ลงในตัววัตถุ (เช่นในรูปของพอยต์คลาวด์) วิธีนี้เรียกว่าเรดิโอซิตซึ่งผลลัพธ์นี้สามารถนำไปใช้สร้างภาพจากมุมมองต่าง ๆ โดยจะถูกใช้เป็นแนวทางที่จะคำนวณแสงในฉากคร่าว ๆ เป็นการลดความซ้ำซ้อนในการคำนวณแสงจริง ๆ ซึ่งใช้เวลามาก

Radiosity, ray tracing, beam tracing, cone tracing, path tracing, metropolis light transport, ambient occlusion, photon mapping และ image based lighting เป็นตัวอย่างของขั้นตอนวิธีที่ใช้ในการเร็นเดอร์แบบโกลบอลอิลลูมิเนชัน ซึ่งขั้นตอนเหล่านี้มักถูกนำผสมผสานมาใช้ร่วมกันเพื่อให้ให้ได้ผลลัพธ์ที่ถูกต้องยิ่งขึ้นและใช้เวลาน้อยลง

หมวดหมู่:คอมพิวเตอร์กราฟิกส์สามมิติ
โอเพนซีแอล

**โอเพนซีแอล** () เป็นภาษาโปรแกรมที่ใช้แยกงานจากการประมวลผลตามปรกติไปให้ หน่วยประมวลผลกราฟิกส์ และ CPU อื่น ๆ ประมวลผลร่วมด้วยเพื่อใช้ GPU ในการประมวลผลอื่น ๆ นอกเหนือไปจากการประมวลผลคอมพิวเตอร์กราฟิกส์ตามปรกติ พัฒนาขึ้นโดย Khronos Group ร่วมกับบริษัทอื่น ๆ มี C99 เป็นพื้นฐาน โดยบริษัทแอปเปิลได้เสนอให้ Khronos Group เป็นตัวกลางเพื่อกำหนด OpenCL เป็นมาตรฐานเพื่อจะได้ใช้งานใน Mac OS 10.6

## ตัวอย่างการใช้งาน
ตัวอย่างนี้เป็นการใช้ OpenCL ในการคำนวณ Fast Fourier transform:


```c
// create a compute context with GPU device
context = clCreateContextFromType(CL_DEVICE_TYPE_GPU);

// create a work-queue
queue = clCreateWorkQueue(context, NULL, NULL, 0);

// allocate the buffer memory objects
memobjs[0] = clCreateBuffer(context, CL_MEM_READ_ONLY | CL_MEM_COPY_HOST_PTR, sizeof(float)*2*num_entries, srcA);
memobjs[1] = clCreateBuffer(context, CL_MEM_READ_WRITE, sizeof(float)*2*num_entries, NULL);

// create the compute program
program = clCreateProgramFromSource(context, 1, &fft1D_1024_kernel_src, NULL);

// build the compute program executable
clBuildProgramExecutable(program, false, NULL, NULL);

// create the compute kernel
kernel = clCreateKernel(program, "fft1D_1024");

// create N-D range object with work-item dimensions
global_work_size[0] = n;
local_work_size[0] = 64;
range = clCreateNDRangeContainer(context, 0, 1, global_work_size, local_work_size);

// set the args values
clSetKernelArg(kernel, 0, (void *)&memobjs[0], sizeof(cl_mem), NULL);
clSetKernelArg(kernel, 1, (void *)&memobjs[1], sizeof(cl_mem), NULL);
clSetKernelArg(kernel, 2, NULL, sizeof(float)*(local_work_size[0]+1)*16, NULL);
clSetKernelArg(kernel, 3, NULL, sizeof(float)*(local_work_size[0]+1)*16, NULL);

 // execute kernel
clExecuteKernel(queue, kernel, NULL, range, NULL, 0, NULL);
```


ส่วนที่ใช้คำนวณจริง: (อิงจาก Fitting FFT onto the G80 Architecture)

```c
// This kernel computes FFT of length 1024. The 1024 length FFT is decomposed into
// calls to a radix 16 function, another radix 16 function and then a radix 4 function

__kernel void fft1D_1024 (__global float2 *in, __global float2 *out,
                          __local float *sMemx, __local float *sMemy) {
  int tid = get_local_id(0);
  int blockIdx = get_group_id(0) * 1024 + tid;
  float2 data[16];
  // starting index of data to/from global memory
  in = in + blockIdx;  out = out + blockIdx;
  globalLoads(data, in, 64); // coalesced global reads
  fftRadix16Pass(data);      // in-place radix-16 pass
  twiddleFactorMul(data, tid, 1024, 0);
  // local shuffle using local memory
  localShuffle(data, sMemx, sMemy, tid, (((tid & 15) * 65) + (tid >> 4)));
  fftRadix16Pass(data);               // in-place radix-16 pass
  twiddleFactorMul(data, tid, 64, 4); // twiddle factor multiplication
  localShuffle(data, sMemx, sMemy, tid, (((tid >> 4) * 64) + (tid & 15)));
  // four radix-4 function calls
  fftRadix4Pass(data); fftRadix4Pass(data + 4);
  fftRadix4Pass(data + 8); fftRadix4Pass(data + 12);
  // coalesced global writes
  globalStores(data, out, 64);
}
```


## อ้างอิง

หมวดหมู่:คอมพิวเตอร์กราฟิกส์ หมวดหมู่:ภาษาซี
รากหญ้า

**รากหญ้า** () เป็นขบวนการอย่างหนึ่ง (มักใช้ในบริบทของขบวนการทางการเมือง) ที่ขับเคลื่อนด้วยการเมืองของชุมชนท้องถิ่น คำดังกล่าวเป็นการแสดงนัยว่าการสร้างขบวนการและกลุ่มที่สนับสนุนขบวนการดังกล่าวเป็นธรรมชาติและเกิดขึ้นเอง อันเป็นการเน้นความแตกต่างระหว่าง "รากหญ้า" กับขบวนการซึ่งจัดตั้งขึ้นตามโครงสร้างอำนาจแบบเก่า ขบวนการรากหญ้ามักเกิดในระดับท้องถิ่น โดยมีอาสาสมัครจำนวนมากในชุมชนเสียสละเวลาเพื่อสนับสนุนพรรคในท้องถิ่น ซึ่งสามารถนำไปสู่การช่วยเหลือพรรคในระดับชาติได้ ยกตัวอย่างเช่น ขบวนการรากหญ้าสามารถนำไปสู่การลงคะแนนเสียงให้แก่พรรคการเมืองใดพรรคการเมืองหนึ่งอย่างสำคัญ ซึ่งจะช่วยรัฐและพรรคการเมืองระดับชาติ

## จุดกำเนิด
จุดกำเนิดการใช้คำว่า "รากหญ้า" โดยเป็นคำอุปมาทางการเมืองนั้นไม่แน่ชัด ในสหรัฐอเมริกา การใช้วลี "รากหญ้าและรองเท้าบูท" คาดกันว่าถูกประดิษฐ์ขึ้นโดยสมาชิกวุฒิสภา อัลเบิร์ต เจเรไมอาห์ เบเวอร์ริดจ์ แห่งรัฐอินเดียนา จากพรรคก้าวหน้าในปี ค.ศ. 1912 ในคำกล่าวที่ว่า "พรรคนี้มาจากรากหญ้า มันเติบโตมาจากดินแห่งความต้องการอย่างแรงกล้าของประชาชน"

## ในประเทศไทย
**รากหญ้า**มีที่มาจากภาษาอังกฤษว่า *grassroots*  เป็นคำศัพท์ที่ใช้อย่างกว้างขวางในช่วงรัฐบาล พ.ต.ท.ทักษิณ ชินวัตร เป็นนายกรัฐมนตรีทั้งสองสมัย ใช้เปรียบเทียบหมายถึง ประชาชนชั้นล่างของสังคมไทย โดยมากเป็นเกษตรกร, ผู้ใช้แรงงาน ซึ่งล้วนแต่เป็นผู้ที่มีรายได้น้อย มีภาวะการครองชีพต่ำ โดยเฉพาะผู้ที่อาศัยอยู่ในต่างจังหวัด

รากหญ้าจึงเป็นเป้าหมายของการใช้นโยบายประชานิยม ซึ่งถือกันว่าประสบความสำเร็จเป็นอย่างยิ่ง และกลุ่มรากหญ้านี่เองที่เป็นฐานเสียงให้แก่ พ.ต.ท.ทักษิณ และพรรคไทยรักไทย 

ในช่วงกลางของการดำรงตำแหน่งนายกรัฐมนตรีของ ทักษิณ ชินวัตร ให้เปลี่ยนการเรียกขานจากคำว่ารากหญ้าไปเป็นรากแก้วแทน โดยมีการเปิดตัวงานนิทรรศการ "เหลียวหลังแลหน้า จากรากหญ้าสู่รากแก้ว" โดยอ้างการหมดไปของความยากจนจากผลงานของรัฐบาล และยกระดับรากหญ้าขึ้นเป็นรากฐานของสังคมเปรียบเหมือนรากแก้วของต้นประเทศชาติ อย่างไรก็ตาม ได้มีข้อวิพากษ์ถึงผลการแก้ไขปัญหาความยากจนว่าเป็นเพียงมายาคติวาดฝันแต่งตัวเลข และเป็นแค่การนำเงินไปแจก มิได้เป็นการแก้ไขอย่างยั่งยืน

หลังรัฐประหาร 19 กันยายน พ.ศ. 2549 พลเอก สนธิ บุญยรัตกลิน ประธานคณะมนตรีความมั่นคงแห่งชาติ (คมช.) ก็มีความพยายามผลักดันคำว่า รากแก้ว เรียกขานแทน และขอให้สื่อมวลชนเปลี่ยนมาใช้คำนี้แทน เช่นเดียวกับ ดร. สุเมธ ตันติเวชกุล ซึ่งเสนอให้เปลี่ยนตัวสะกดจาก grass root ไปเป็น glass root แต่ก็ไม่ได้รับความนิยมนัก

หลังรัฐประหารในประเทศไทย พ.ศ. 2557 พลเอก ประยุทธ์ จันทร์โอชา นายกรัฐมนตรี​ ได้พยายามใช้มาตรา 44 ห้ามไม่ให้คำว่ารากหญ้า​ "ห้ามเรียกคนเหล่านี้ว่า รากหญ้า ให้เรียกว่าคนที่มีรายได้น้อย มีการศึกษาน้อย ซึ่งเราต้องยกระดับพวกเขามาให้เท่าเทียม อย่าไปเรียกเขาว่าเป็นรากหญ้า วันนี้บ้านเมืองเราไม่มีการแบ่งแยกชนชั้นแล้ว ไม่มีอำมาตย์ ไม่มีอะไรทั้งสิ้น อำมาตย์ก็คือข้าราชการที่เป็นตัวแทนของพระบาทสมเด็จพระเจ้าอยู่หัวที่จะมาดูแลประชาชน"   

## อ้างอิง

* หนังสือ ลับ ลวง พราง ปฏิวัติปราสาททราย (พ.ศ. 2551) โดย วาสนา นาน่วม ISBN 978-974-02-0087-1

หมวดหมู่:คำศัพท์การเมือง
หมวดหมู่:ขบวนการทางการเมือง
ไฮแจ็ค

**ไฮแจ็ค** () แปลว่า *ใช้กำลังเข้ายึด* (โดยเฉพาะ ยานพาหนะ) สามารถหมายถึง
* การจี้เครื่องบิน หรือ aircraft hijacking, skyjacking
* การจี้รถยนต์ หรือ carjacking
* การโจรกรรมข้อมูลบัตรเครดิต หรือ credit card hijacking
* การโจรกรรมข้อมูลทางอินเทอร์เน็ต
* ไฮแจ็ค (วงดนตรีไทย)
* ไฮแจ็คดิส (HijackThis หรือ HJT) ฟรีแวร์สำหรับกำจัดสปายแวร์

หมวดหมู่:อาชญากรรม
โครโนสกรุป

**โครโนสกรุป** () เป็นองค์กรที่ตั้งขึ้นโดยใช้เงินสนับสนุนจากสมาชิกในกลุ่มอุตสาหกรรม เพื่อเป็นตัวกลางในการรวมรวมจัดตั้งคณะทำงานเพื่อสร้างมาตรฐานเปิดสำหรับ API ต่าง ๆ

## ประวัติศาสตร์
Khronos Group ก่อตั้งขึ้นในปี 2543 โดยบริษัทต่าง ๆ ได้แก่ 3Dlabs, ATI, Discreet, Evans & Sutherland, Intel, SGI และ Sun Microsystems สมาชิกผู้สนับสนุน ได้แก่ AMD, Apple, Arm, Epic Games, Google, Huawei, Nokia, Imagination, Intel, NVIDIA, Qualcomm, Samsung, Sony, Valve และ Verisilcon ประธานของมันคือ Neil Trevett

## กลุ่มสำรวจ
โดยปกติแล้ว Khronos จะสร้างกลุ่มสำรวจเพื่อประเมินความสนใจของอุตสาหกรรมก่อนสร้างคณะทำงาน ซึ่งบริษัทต่าง ๆ สามารถเข้าร่วมเป็นสมาชิกเพื่อช่วยในการพัฒนามาตรฐานได้

## ข้อมูลจำเพาะและคณะทำงาน
ข้อกำหนด/มาตรฐานแต่ละรายการได้รับการจัดการโดยคณะทำงานที่จัดตั้งขึ้นเพื่อกำหนดข้อกำหนด ร้องขอข้อมูล หารือ และสร้างข้อกำหนด ขณะนี้มีคณะทำงาน 16 ชุด

## คณะทำงาน
* OpenGL, API สำหรับประมวลผลคอมพิวเตอร์กราฟิกส์
* OpenCL, ภาษาโปรแกรมเพื่อใช้งาน GPU
* COLLADA
* glFX
* OpenGL SC
* OpenKODE
* OpenGL ES
* OpenVG, API เพื่อสนับสนุนการประมวลผลกราฟิกส์สองมิติ หรือ vector graphics
* OpenMAX
* OpenSL ES
* Embedded Graphics Library
* OpenWF
* OpenML

## อ้างอิง

หมวดหมู่:องค์การมาตรฐาน
หมวดหมู่:ส่วนต่อประสานโปรแกรมประยุกต์
การสร้างแบบจำลองสามมิติ

[thumb|ภาพจากการให้แสงและเงา [Utah teapot โมเดลซึ่งทำขึ้นโดย Martin Newell ใน พ.ศ. 2518 เป็นโมเดลที่นิยมกันมากในการเรียนการสอนและอุตสาหกรรมที่เกี่ยวข้องกับคอมพิวเตอร์กราฟิกส์สามมิติ]]

ในคอมพิวเตอร์กราฟิกส์สามมิติ **การสร้างโมเดลสามมิติ** หรือ **3D modeling** หมายถึงกระบวนการทางคณิตศาสตร์ในการสร้างแบบจำลองโดยอาศัยโครงสร้าง wireframe เพื่อแสดงวัตถุในสามมิติทั้งแบบที่เคลื่อนไหวได้และไม่เคลื่อนไหว โดยใช้ซอฟต์แวร์สามมิติสร้างขึ้น เพื่อให้ได้ผลลัพธ์ออกมาเป็น **โมเดลสามมิติ** ซึ่งสามารถนำมาแสดงผลด้วยกระบวนการ 3D rendering หรือ 3D projection หรือ การพิมพ์ 3 มิติ (3D printing) ที่ใช้สร้างวัตถุที่จับต้องได้จริง ๆ ได้ โมเดลสามมิตินี้อาจถูกสร้างขึ้นโดยอัตโนมัติหรือโดยใช้คนทำขึ้น

ทั้งนี้ การสร้างแบบจำลองสามมิติไม่จำเป็นต้องใช้คอมพิวเตอร์ในการสร้าง แต่ใช้วิธีวาดขึ้นเช่นในการเขียนแบบทัศนียภาพก็ได้

thumb|แบบจำลองสามมิติแบบ mesh ประกอบขึ้นจาก <font style="color:#e31">'''vertex'''</font>, <font style="color:#b74">'''edge'''</font> และ <font style="color:#888">'''face'''</font>

[thumb|โมเดลเรือที่ใช้ [NURBS]]

## แบบจำลองประเภทต่าง ๆ

* โพลีกอนแบบ mesh - แบบจำลองสามมิติอาจสร้างขึ้นโดยใช้รูปหลายเหลี่ยม หรือที่เรียกว่าโพลีกอนแบบ mesh ประกอบขึ้นจากเส้นและ จุดยอด ซึ่งแสดงพิกัดในสามมิติ
* NURBS (Nonuniform rational B-spline) ได้รับความนิยมในงานออกแบบผลิตภัณฑ์หรืองานด้านสถาปัตยกรรม เช่น CAD หรือ CAM
* ซับดิวิชันเซอร์เฟซ นิยมเรียกสั้น ๆ ว่า Sub-D เป็นการอาศัยข้อมูลจากโพลีกอนแบบ mesh มายืนพื้นเพื่อสร้างโมเดลที่ละเอียดกว่าแต่ยังคงโครงเดิมไว้
* ว็อกเซล มีการใช้งานหลากหลาย เช่น ในข้อมูลจากซีทีสแกนทางการแพทย์ ข้อมูลพื้นผิวที่มีรายละเอียดสูง การขึ้นโมเดลแบบ ประติมากรรมดิจิทัล ฯลฯ
* การพัฒนาแบบจำลอง 3 มิติพิเศษ

หมวดหมู่:การสร้างภาพสามมิติ
หมวดหมู่:คอมพิวเตอร์กราฟิกส์สามมิติ
หมวดหมู่:งานวิศวกรรมใช้คอมพิวเตอร์ช่วย
หมวดหมู่:ผลพิเศษทางภาพ
ไซคลอยด์

frame|ไซคลอยด์เกิดจากการกลิ้งล้อกลม
**ไซคลอยด์** () คือเส้นโค้งชนิดหนึ่ง นิยามจากรอยเคลื่อนที่ของจุดจุดหนึ่งบนเส้นรอบรูปวงกลม (ล้อกลม) ซึ่งรูปวงกลมนั้นกลิ้งไปตามเส้นตรง ทำให้เกิดเส้นโค้งนูนเป็นลอนเป็นราย

ไซคลอยด์เป็นตัวอย่างหนึ่งของรูเลตต์ (roulette) ซึ่งเกิดจากกลิ้งล้อกลมบนเส้นโค้งอื่น และเป็นกรณีหนึ่งของโทรคอยด์ (trochoid) ซึ่งจุดไม่จำเป็นต้องอยู่บนเส้นรอบรูปวงกลม

## สมการ
thumb|400px|ไซคลอยด์ที่สร้างขึ้นจากรูปวงกลมรัศมี ''r'' = 2 หน่วย
ไซคลอยด์ที่ลากผ่านจุดกำเนิด ซึ่งสร้างขึ้นโดยรูปวงกลมรัศมี *r* ที่กลิ้งบนแกน x มีสมการอิงตัวแปรเสริมดังนี้
:x = r (t - \sin t) \,
:y = r (1 - \cos t) \,

เมื่อ *t* เป็นจำนวนจริง คือมุมในหน่วยเรเดียนที่รูปวงกลมกลิ้งไป (บางครั้งอาจใช้ *θ* แทน *t*)

เส้นโค้งชนิดนี้สามารถหาอนุพันธ์ได้ทุกตำแหน่งยกเว้น *บัพแหลม* (cusp) คือจุดที่สัมผัสกับแกน x ซึ่งอนุพันธ์จะกลายเป็น ∞ หรือ −∞ เมื่อเข้าใกล้จุดบัพแหลม ซึ่งตรงตามสมการเชิงอนุพันธ์สามัญดังนี้
:\left (\frac{dy}{dx}\right) ^2 = \frac{2r-y}{y}

## พื้นที่ใต้กราฟ
เนื่องจากไซคลอยด์หนึ่งรอบ ที่สร้างโดยรูปวงกลมรัศมี *r* จากสมการอิงตัวแปรเสริมด้านบน จะได้ค่าของตัวแปรเสริม *t* ที่มีค่าอยู่ในช่วง [0, 2π]

และเนื่องจาก
:\frac{dx}{dt} = r (1- \cos t) 

เราสามารถคำนวณหาพื้นที่ใต้กราฟของไซคลอยด์หนึ่งรอบโดยการหาปริพันธ์ดังนี้
:\begin{align}
A &= \int_{t=0}^{t=2 \pi} y \, dx = \int_{t=0}^{t=2 \pi} r^2 (1-\cos t) ^2 \, dt \\
&= \left. r^2 \left ( \frac{3}{2}t-2\sin t + \frac{1}{2} \cos t \sin t\right) \right|_{t=0}^{t=2\pi} \\
&= 3 \pi r^2
\end{align}

นั่นคือเท่ากับสามเท่าของพื้นที่ของรูปวงกลม

## ความยาวเส้นโค้ง
ความยาวของเส้นโค้งไซคลอยด์หนึ่งรอบ สามารถหาได้จากความยาวของส่วนย่อย ๆ บนเส้นโค้ง ซึ่ง *t* มีค่าในช่วง [0, 2π]
:\begin{align}
S &= \int_{t=0}^{t=2 \pi} \left (\left (\frac{dy}{dt}\right) ^2+\left (\frac{dx}{dt}\right) ^2\right) ^{1/2} \, dt \\
&= \int_{t=0}^{t=2 \pi} 2r \sin\left (\frac{t}{2}\right) \, dt \\
&= 8r
\end{align}

นั่นคือเท่ากับแปดเท่าของรัศมีของรูปวงกลม

## ดูเพิ่ม
* เอพิไซคลอยด์ (epicycloid)
* ไฮโพไซคลอยด์ (hypocycloid)
* โทรคอยด์ (trochoid)
* เอพิโทรคอยด์ (epitrochoid)
* ไฮโพโทรคอยด์ (hypotrochoid)

## แหล่งข้อมูลอื่น
* 
* Cycloids ที่ cut-the-knot

หมวดหมู่:เส้นโค้ง
หน้าต่างหัวใจ สุดปลายทางรัก

***หน้าต่างหัวใจ สุดปลายทางรัก*** เป็นภาพยนตร์อิตาลี ออกฉายเมื่อปี ค.ศ. 2003 กำกับโดย Ferzan Özpetek จำหน่ายโดย Sony Pictures Classics

## นักแสดง
* Giovanna Mezzogiorno เป็น Giovanna
* Massimo Girotti เป็น Simone/Davide Veroli
* Raoul Bova เป็น Lorenzo
* Filippo Nigro เป็น Filippo
* Serra Yilmaz เป็น Eminè
* Maria Grazia Bon เป็น Sara
* Ivan Bacchi เป็น Simone

## ดูเพิ่ม
*เว็บไซต์ทางการ 
*
* สยามโซน

หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์อิตาลี
หมวดหมู่:ภาพยนตร์ที่มีฉากในประเทศอิตาลี
น้ำตาลป่น

**น้ำตาลป่น** () แบ่งออกเป็น 2 ประเภทตามลักษณะทางกายภาพ คือ แบบผลึก (Crystal Form) และแบบผง (Powder Form) 

*น้ำตาลป่นแบบผลึก (Crystal Form) มีลักษณะและรูปแบบเหมือนน้ำตาลทรายโดยทั่วไปที่ใช้ในชีวิตประจำวัน เพียงแต่จะมีขนาดที่เล็กกว่าอย่างเห็นได้ชัด น้ำตาลป่นแบบผลึกได้มาจากกระบวนการคัดร่อนอีกครั้งจากน้ำตาลทรายขนาดปกติ น้ำตาลชนิดนี้จึงมีราคาแพงกว่าน้ำตาลทรายโดยทั่วไป เหมาะสำหรับการผสมลงในเครื่องดื่ม ด้วยขนาดที่เล็กกว่าทำให้ละลายในน้ำได้เร็วกว่าน้ำตาลทรายทั่วไป
*น้ำตาลป่นแบบผง (Powder Form) มีความแตกต่างจากน้ำตาลป่นแบบผลึกเป็นอย่างมาก ทั้งในเรื่องของรูปร่างและการใช้งาน กล่าวคือ น้ำตาลป่นแบบผง จะเป็นน้ำตาลที่ผ่านการโม่บดเป็นผงละเอียดคล้ายผงแป้ง หากมองด้วยตาเปล่าจะคล้ายน้ำตาลไอซิ่ง (Icing Sugar) เป็นอย่างมาก น้ำตาลป่นชนิดนี้ผลิตเพื่ออุตสาหกรรมเบเกอรี่โดยเฉพาะ ทำหน้าที่เป็นสารให้ความหวานในผลิตภัณฑ์เบเกอรี่ มีความสามารถในการละลายน้ำได้ดีที่สุดเมื่อเปรียบเทียบกับน้ำตาลป่นแบบผลึก 

ปัญหาที่พบโดยทั่วไปในการทำผลิตภัณฑ์เบเกอรี่ คือ ผู้ใช้จะไม่ทราบว่าน้ำตาลที่ใส่ไปในะหว่างขั้นตอนการผลิตนั้น ละลายเข้ากันดีกับส่วนผสมอื่นๆหรือไม่ หากน้ำตาลละลายได้ไม่หมด ผลที่ตามมาคือ ระดับความหวานไม่เป็นตามที่กำหนด และถ้ามีน้ำตาลตกค้างเป็นจำนวนมาก ก็จะทำให้ขณะรับประทานผลิตเบเกอรี่ดังกล่าวจะรู้สึกถึงเม็ดน้ำตาลที่ตกค้าง เพื่อหลีกเลี่ยงปัญหาดังกล่าว ผู้ใช้บางส่วนจึงหันไปใช้น้ำตาลป่นแบบผลึกซึ่งหาซื้อได้ง่าย อย่างไรก็ตามน้ำตาลชนิดนี้ก็ยังคงอยู่ในรูปของผลึกน้ำตาล ผู้ใช้ยังคงต้องใช้ความพยายามในการทำละลายอยู่ดี ดังนั้นน้ำตาลป่นแบบผง จึงเป็นอีกทางเลือกหนึ่งที่ของการแก้ปัญหา

ด้วยคุณสมบัติที่มีขนาดเล็กมากของน้ำตาลป่นแบบผง สามารถละลายน้ำได้ทันทีแม้ในอุณหภูมิห้อง ทำให้น้ำตาลละลายได้หมด ไม่เหลือสิ่งตกค้างในผลิตภัณฑ์ ผู้ใช้จึงมั่นใจได้ว่ารสชาติของผลิตภัณฑ์เบเกอรี่จะเป็นไปตามที่กำหนด นอกจากนี้ น้ำตาลป่นแบบผงซึ่งละลายน้ำได้เป็นอย่างดี จะช่วยให้ผู้ใช้ประหยัดพลังงานในการผลิตได้อีกด้วย อย่างไรก็ตามน้ำตาลป่นแบบผง มีความอ่อนไหวต่อความชื้นเป็นอย่างมาก การเก็บรักษาจึงต้องได้รับการดูแลเป็นอย่างดี และสามารถหาซื้อได้จากร้านจำหน่ายวัตถุดิบเบเกอรี่

## ดูเพิ่ม
* น้ำตาล
* น้ำตาลไอซิ่ง
* น้ำตาลโดนัท
* น้ำตาลเคลือบ
โทรคอยด์

[thumb|250px|right|[ไซคลอยด์จัดว่าเป็นโทรคอยด์ชนิดหนึ่ง]]
**โทรคอยด์** () คือ เส้นโค้งชนิดหนึ่ง สร้างขึ้นจากจุดจุดหนึ่งบนรูปวงกลม ซึ่งอาจอยู่บนเส้นรอบวง ข้างในวง หรือข้างนอกวงก็ได้ แล้วกลิ้งรูปวงกลมพร้อมกับจุดนั้นไปตามเส้นตรง จากรอยเคลื่อนที่ของจุดนั้นจะทำให้ได้เส้นโค้งในลักษณะเป็นลอน หรือขดเป็นสปริง โทรคอยด์จัดว่าเป็นรูเลตต์ชนิดหนึ่ง

## สมการ
thumb|250px|right|โทรคอยด์แบบต่าง ๆ (กลิ้งสองรอบ)
โทรคอยด์ซึ่งสร้างขึ้นโดยรูปวงกลมรัศมี *a* หน่วย ที่กลิ้งบนแกน x และจุดอ้างอิงอยู่ห่างจากจุดศูนย์กลางของรูปวงกลมเท่ากับ *b* หน่วย มีสมการอิงตัวแปรเสริมดังนี้
:x = at - b \sin (t) \,
:y = a - b \cos (t) \,

เมื่อ *t* เป็นจำนวนจริง คือมุมในหน่วยเรเดียนที่รูปวงกลมกลิ้งไป (บางครั้งอาจใช้ *θ* แทน *t*)
* หากจุดอยู่ในวงกลม (*b*  *a*) จะได้เส้นโค้งคล้ายขดสปริง ซึ่งตัดกับเส้นตรงที่กลางปม (prolate) (เส้นสีแดงและน้ำเงิน)

## ดูเพิ่ม
* เอพิโทรคอยด์ (epitrochoid)
* ไฮโพโทรคอยด์ (hypotrochoid)
* ไซคลอยด์ (cycloid)
* เอพิไซคลอยด์ (epicycloid)
* ไฮโพไซคลอยด์ (hypocycloid)

## แหล่งข้อมูลอื่น
* 
* http://www.xahlee.org/SpecialPlaneCurves_dir/Trochoid_dir/trochoid.html

หมวดหมู่:เส้นโค้ง
เอส.เอช.อี

**เอส.เอช.อี** () เป็นวงหญิงล้วนจากไต้หวัน ประกอบด้วยสมาชิก  เอลล่า (Ella), ฮีบี้ (Hebe) และ เซลิน่า (Selina) ชื่อของวงมาจากอักษรตัวแรกของชื่อสมาชิกในวง ตั้งแต่ออกผลงานอัลบั้มชุดแรก *Dorm* (2001) เอส.เอช.อี มีผลงานมาแล้ว 12 อัลบั้มกับยอดขายรวมกว่า 15 ล้านชุด และมีทัวร์คอนเสิร์ตใหญ่ไปแล้วสองครั้ง ซึ่งแต่ละครั้งของการทัวร์คอนเสิร์ตจะใช้เวลาทั้งหมดราวๆ 1 ปี ซึ่งจะจัดขึ้นประมาณ 8-10 รอบทั่วเอเชีย อาทิไต้หวัน จีน ฮ่องกง สิงคโปร์ มาเลเซีย ฯลฯ [ขณะนี้อยู่ในระหว่างการทัวร์คอนเสิร์ตครั้งที่ 3 ชื่อว่า She is the one โดยเริ่มต้นขึ้นแล้วที่ฮ่องกง ]นอกจากนี้ทางวงยังมีซีรีส์ดราม่า 8 เรื่อง เป็นพิธีกรรายการวาไรตี้ 2 รายการ และ มีเพลงประกอบดราม่า6 เรื่อง 10 เพลง เอส.เอช.อี ยังมีผลงานโฆษณาให้บริษัทต่าง ๆ เฉลี่ยปีละประมาณ16-20ตัว  รวมถึง โคคา-โคล่า 7-11 และ เวิลด์ออฟวอร์คราฟต์ S.H.E เป็นกลุ่มศิลปินหญิงที่นับว่าประสบความสำเร็จมากที่สุด ได้รับรางวัลมาแล้วมากกว่าสามร้อยรางวัล และจากความสำเร็จของ เอส.เอช.อี นี้เองจึงทำให้ค่ายเพลงอื่นในไต้หวันได้เริ่มก่อตั้งวงหญิงล้วนขึ้นมา

ในปี 2000 ทั้งสามสาวได้ร่วมแข่งขันในรายการประกวดร้องเพลงทางโทรทัศน์ โดยมีผู้ชนะคือ เซลิน่า  ที่ได้รับรางวัลและได้เซ็นสัญญา ส่วนเอลล่า กับ ฮีบี้ ซึ่งเป็นผู้เข้ารอบสุดท้ายเช่นกันได้รวมตัวกับเซลิน่าก่อตั้งวง เอส.เอช.อี ขึ้นมา  มีผลงานอัลบั้มผลิตภายใต้ค่าย HIM International Music ส่วน Avex Asia เป็นผู้จัดจำหน่ายในฮ่องกงแต่ก็โยกย้ายไปให้ WOW Music ในปี 2007 ส่วน EMI Music China เป็นตัวแทนจำหน่ายในสิงคโปร์และจีน

## ผลงาน
### สตูดิโออัลบั้ม

## อ้างอิง

หมวดหมู่:กลุ่มดนตรีสัญชาติไต้หวัน
หมวดหมู่:เกิร์ลกรุปจีน
หมวดหมู่:กลุ่มดนตรีที่ก่อตั้งในปี พ.ศ. 2544
น้ำตาลเคลือบ

**น้ำตาลเคลือบ** () มีชื่อเรียกเป็นภาษาอังกฤษในหลากหลายชื่อด้วยตามแต่ผู้ผลิตจะเป็นผู้กำหนด อาทิ Coating sugar, Glazing Powder, Dipping Sugar, Honey Dip Sugar, Fondant sugar ซึ่งบางส่วนจะเป็นผลิตภัณฑ์ที่นำเข้าจากต่างประเทศ บางส่วนผลิตได้เองในประเทศไทย ผลิตภัณฑ์เหล่านี้ผลิตขึ้นเพื่อใช้เฉพาะในกลุ่มเครือข่ายฟาส์ตฟู้ดส์ จึงไม่มีจำหน่ายเป็นการทั่วไป

น้ำตาลเคลือบเหล่านี้ถูกผลิตขึ้นโดยมีวัตถุประสงค์เพื่อใช้ในการเคลือบ หรือชุบผิวหน้าของผลิตภัณฑ์เบเกอรี่ โดยเหมาะอย่างยิ่งสำหรับโดนัท น้ำตาลเคลือบสามารถแยกย่อยออกเป็นสองประเภท ได้แก่ น้ำตาลเคลือบแบบใส และน้ำตาลเคลือบแบบหนา  

น้ำตาลเคลือบแบบใส มีคุณสมบัติหลักคือ เมื่อเคลือบหน้าผลิตภัณฑ์แล้ว จะยังคงเห็นสีผิวของผลิตภัณฑ์ ช่วยเพิ่มรสชาติ สร้างความหลากหลายให้แก่ผลิตภัณฑ์ สำหรับน้ำตาลเคลือบแบบหนา มีคุณสมบัติแตกต่างจากแบบใส กล่าวคือ ใช้เคลือบบนผิวหน้าโดนัท เพื่อสร้างลวดลาย และสีสันให้แก่ผลิตภัณฑ์ 

อย่างไรก็ตาม น้ำตาลเคลือบนั้นยังไม่เป็นที่นิยมมากนัก เนื่องจากหาซื้อได้ยาก ราคาแพง และมีขั้นตอนการใช้งานที่ยุ่งยาก

## ดูเพิ่ม
* น้ำตาล
* น้ำตาลไอซิ่ง
* น้ำตาลโดนัท
* น้ำตาลป่น
หมวดหมู่:น้ำตาล
การเลื่อนไปทางแดง

thumb|250px|แถบการดูดกลืนแสงในสเปกตรัมของแสงที่ได้จากกระจุกดาราจักรอันห่างไกล (ด้านขวา) เปรียบเทียบกับแถบการดูดกลืนแสงในสเปกตรัมของแสงดวงอาทิตย์ (ด้านซ้าย) ลูกศรชี้แสดงถึงการเลื่อนไปทางแดง ความยาวคลื่นจะเพิ่มขึ้นและความถี่ลดลง

ในวิชาฟิสิกส์และดาราศาสตร์ **การเลื่อนไปทางแดง** () เกิดขึ้นเมื่อการแผ่รังสีคลื่นแม่เหล็กไฟฟ้า (โดยมากเป็นแสงที่ตามองเห็น) มีการเปล่งแสงหรือสะท้อนกับวัตถุ แล้วเกิดปรากฏการณ์ด็อพเพลอร์ทำให้สเปกตรัมของคลื่นเลื่อนตัวไปในทางฝั่งสีแดงของสเปกตรัมแม่เหล็กไฟฟ้า (ซึ่งมีพลังงานน้อยกว่า) การเลื่อนไปทางแดงจึงหมายถึงการที่ผู้สังเกตหรืออุปกรณ์ตรวจจับได้รับรังสีคลื่นแม่เหล็กไฟฟ้าที่มีความยาวคลื่นเพิ่มขึ้นเมื่อเทียบกับแหล่งกำเนิด การที่ความยาวคลื่นเพิ่มขึ้นสัมพันธ์กับการที่ความถี่คลื่นแม่เหล็กไฟฟ้าลดลง ดังนั้นในทางตรงกันข้าม หากตรวจพบว่าความยาวคลื่นลดลงก็จะเรียกปรากฏการณ์นั้นว่า **[[การเลื่อนไปทางน้ำเงิน]]**

การเลื่อนไปทางแดงที่เกิดจากปรากฏการณ์ด็อพเพลอร์เกิดขึ้นเมื่อแหล่งกำเนิดแสงเคลื่อนที่ห่างออกไปจากผู้สังเกต เช่นเดียวกับการเคลื่อนดอปเปลอร์ซึ่งความถี่จะเปลี่ยนแปลงลดลงเมื่อต้นกำเนิดเสียงเคลื่อนห่างออกไป ฟิสิกส์ดาราศาสตร์สเปกโตรสโกปีอาศัยปรากฏการณ์ด็อพเพลอร์เช่นนี้ในการคำนวณการเคลื่อนที่ของวัตถุทางดาราศาสตร์ที่อยู่ในที่ห่างไกล

## อ้างอิง

## หนังสืออ่านเพิ่มเติม
* Binney, James; and Michael Merrifeld (1998). *Galactic Astronomy*, Princeton University Press. ISBN 0-691-02565-7.
* Carroll, Bradley W. and Dale A. Ostlie (1996). *An Introduction to Modern Astrophysics*, Addison-Wesley Publishing Company, Inc.. ISBN 0-201-54730-9.
* Feynman, Richard; Leighton, Robert; Sands, Matthew (1989). *Feynman Lectures on Physics. Vol. 1*, Addison-Wesley. ISBN 0-201-51003-0.
* Grøn, Øyvind; Hervik, Sigbjørn (2007). *Einstein's General Theory of Relativity*. New Yor: Springer. ISBN 978-0-387-69199-2.
* Kutner, Marc (2003). *Astronomy: A Physical Perspective*, Cambridge University Press. ISBN 0-521-52927-1.

## แหล่งข้อมูลอื่น

* บทความเกี่ยวกับ "การเคลื่อนไปทางแดง" จาก SPACE.COM

หมวดหมู่:ปริมาณทางกายภาพ
หมวดหมู่:ปรากฏการณ์ด็อพเพลอร์
หมวดหมู่:จักรวาลวิทยาเชิงกายภาพ
หมวดหมู่:สเปกโทรสโกปีทางดาราศาสตร์
เทลมอน

**เทลมอน** () (gatomon) เป็นตัวละครการ์ตูนที่อยู่ในเรื่อง ดิจิมอนแอดเวนเจอร์ เป็นคู่หูของฮิคาริ เคยรับใช้แวนเดมอนและเมื่อเจอกับฮิคาริก็ได้เป็นคู่หูที่มีความสัมพันธ์แน่นแฟ้น

## ร่างที่เกิดจาการพัฒนาสายพันธุ์
### เนียวโรมอน
ดิจิม่อนทารก หัวคล้ายแมว มีหางยาว พลังโจมตีต่ำ

### เทลมอน
ดิจิม่อนร่างโตเต็มวัย ลักษณะคล้ายแมว ท่าไม้ตายคือ กรงเล็บพิฆาต หมัดแมวเหมียว เนโกะพั้น

### แอนเจวูมอน
**แอนเจวูมอน** คือ ดิจิมอนร่างสมบูรณ์ของเทลมอน มีนรปร่างเหมือนนางฟ้า เกิดจากการแปลงร่างด้วยสัญลักษณ์แห่งความแสงสว่าง มีท่าไม้ตายชื่อว่า *โฮลี่ แอโร่ว์* (holy arrow) ยิงธนูสวรรค์ใส่ศัตรู ,โฮลี่ ชาม (holy charm) ใช้พลังเหมือนไม้กางเขน

### ซิลฟิมอน
ร่างที่เกิดจากรวมร่างของเทลมอนและอควีรามอน
### โฮลี่ดรามอน
ดิจิม่อนเทพมังกร หนึ่งในสี่เทพมังกร
### โอฟานิมอน
ร่างสูงสุดของเทลมอน หนึ่งในสามมหาเทพผู้ยิ่งใหญ่

## ร่างที่เกิดจากการสวมดิจิเมนทอล
### เนเฟอร์ติมอน
ร่างที่เกิดจากเทลมอนทำการสวมเกราะจากดิจิเมนทอลแห่งแสงสว่าง
### แร็บบิทมอน
ร่างที่เกิดจากเทลมอนทำการสวมเกราะจากดิจิเมนทอลแห่งมิตรภาพ
### อ็อกซิมอน
ร่างที่เกิดจากเทลมอนทำการสวมเกราะจากดิจิเมนทอลแห่งความหวัง
### อ็อปโพซูมอน
ร่างที่เกิดจากเทลมอนทำการสวมเกราะจากดิจิเมนทอลแห่งความเมตตา
### บัตเตอร์ฟลายมอน
ร่างที่เกิดจากเทลมอนทำการสวมเกราะจากดิจิเมนทอลแห่งดวามรู้
### สวอนมอน
ร่างที่เกิดจากเทลมอนทำการสวมเกราะจากดิจิเมนทอลแห่งความรัก
### เมลดรามอน
ร่างที่เกิดจากเทลมอนทำการสวมเกราะจากดิจิเมนทอลแห่งปาฏิหาริย์
### ไทโลมอน
ร่างที่เกิดจากเทลมอนทำการสวมเกราะจากดิจิเมนทอลแห่งความซื่อสัตถ์
### คาบุกิมอน
ร่างที่เกิดจากเทลมอนทำการสวมเกราะจากดิจิเมนทอลแห่งความบริสุทธิ์
### ลิงซ์มอน
ร่างที่เกิดจากเทลมอนทำการสวมเกราะจากดิจิเมนทอลแห่งความกล้า
## เกร็ดความรู้
* เมื่อฉายทางช่อง 9 ชื่อ **เทลมอน** (ชื่อต้นฉบับ) เปลี่ยนเป็น **ก็อตโตมอน** (ชื่อในเวอร์ชันที่ฉายทางอเมริกา) เพื่อเอาใจบริษัทที่นำเข้าของเล่นในขณะนั้น แต่มีเพียงครั้งเดียวที่เรียกว่า เทลมอน 

หมวดหมู่:ดิจิมอน
หมวดหมู่:สายพันธุ์ดิจิมอน
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2542
ลิล เวย์น

**ดเวย์น ไมเคิล คาร์เตอร์ จูเนียร์** () หรือเป็นที่รู้จักในนาม **ลิล เวย์น** () เป็นแร็ปเปอร์ชาวอเมริกัน ซึ่งปัจจุบันก็ได้รวมกลุ่มอีกครั้งกับวงแร็ปที่ชื่อ ฮ็อตบอยส์ เขาอยู่สังกัดแคชมันนี ตั้งแต่ยังวัยรุ่น ทำงานกับ บี.จี. ในอัลบั้ม *True Story* ลิล เวย์นในฐานะสมาชิกวงฮ็อตบอยส์ออกผลงานในปี 1997 กับอัลบั้มแรกคือ *Get It How U Live* และผลงานชุด *Tha Block is Hot* ถือเป็นผลงานเดี่ยวชุดแรกของเขาที่ออกในปี 1999 อัลบั้มนี้ติดท็อปเท็นในบิลบอร์ด 200 และยังได้รับการเสนอชื่อเข้าชิง ศิลปินหน้าใหม่ยอดเยี่ยม จากนิตยสาร *The Source* ในปีนั้นเอง ต่อมาเขาได้ร่วมงานกับแร็ปเปอร์อื่น ๆ ในซิงเกิลอย่าง  "Bling Bling" กับ B.G. และ "#1 Stunna" กับ the Big Tymers ในปี 2000 และ ลิล เวย์น เป็นผู้ก็ตั้ง Young Money Entertainment

หลังจากออกผลงานเดี่ยวชุดแรก *Tha Block Is Hot* ก็มีผลงานต่อมาอีก 2 อัลบั้มที่ไม่ค่อยได้รับการประชาสัมพันธ์ แต่ก็มีผลงานที่รับความนิยมเพิ่มขึ้นในปี 2004 กับชุด *Tha Carter* และมีอัลบั้มภาคต่อใน *Tha Carter II* (2005) และ *Tha Carter III* (2008) เขายังปรากฏในผลงานมิกซ์เทปและซิงเกิลของศิลปินอื่นหลาย ๆ คน

## ผลงาน
### สตูดิโออัลบั้ม
* 1999: *[[Tha Block Is Hot]]*
* 2000: *[[Lights Out (Lil Wayne album)|Lights Out]]*
* 2002: *[[500 Degreez]]*
* 2004: *[[Tha Carter]]*
* 2005: *[[Tha Carter II]]*
* 2008: *[[Tha Carter III]]*
* 2010: *[[Rebirth]]
* 2010: *I Am Not a Human Being
* 2011: *Tha Carter IV*
* 2013: I Am Not a Human Being II

### อีพี
* 2007: *The Leak*
* 2009: *Mr. Carter"

=== มิกซ์เทปอย่างเป็นทางการ ===
* 2003: *Da Drought*
* 2004: *Da Drought 2*
* 2004: *The Prefix*
* 2004: *Dedication*
* 2005: *The Suffix*
* 2006: *Lil Weezyana*
* 2006: *Dedication 2*
* 2007: *Da Drought 3*
* 2008: *Dedication 3*
* 2011: *Sorry 4 the Wait*
* 2012: *Dedication 4*

=== ผลงานอัลบั้มร่วมกับศิลปินอื่น ===

;กับ [[Hot Boys]]
* 1997: *Get It How U Live!*
* 1999: *Guerrilla Warfare*
* 2003: *Let 'Em Burn*

;กับ [[Birdman (rapper)|Birdman]]
* 2006: *Like Father, Like Son*

;กับ [[Young Money Entertainment]]
* 2009: *We Are Young Money*
* 2014: *Rise of an Empire*

;กับ [[Cash_Money_Records|Cash Money]]
* 2013: *Rich Gang*

;กับ [[Bruno Mars]]
* 2012: *Mirror*

== ผลงานการแสดง ==


=== ภาพยนตร์ ===
* 2000: *Baller Blockin as Iceberg Shorty* 
* 2008: *Hurricane Season as Lamont* 
* 2009: *The Carter* <small>as Himself</small>* 
* 2009: *[[Fast and Furious (2009 film)|Fast and Furious]] <small>as Alex</small>*

### โทรทัศน์
* 2007: *[[Access Granted]] <small>as Himself</small>* 
* 2007: ''The Boondocks  

## อ้างอิง

หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากนิวออร์ลีนส์
นูแจ๊ส

**นูแจ๊ส** () เป็นคำที่เกิดขึ้นในปลายทศวรรษ 1990 ที่หมายถึงประเภทดนตรีที่ผสมผสานองค์ประกอบของเพลงแนวแจ๊สเข้ากับแนวเพลงอื่น เช่น ฟังก์ ดนตรีโซล ดนตรีอิเล็กทรอนิกส์แดนซ์ และคีตปฏิภาณสด ๆ
Definition from Sergey Chernov, June 7, 2002, in The St. Petersburg Times http://www.sptimes.ru/index.php?action_id=2&story_id=7334 
 คำว่า นูแจ๊ส อาจเขียนในภาษาอังกฤษว่า nü-jazz หรือ NuJazz ก็ได้ และในบางครั้งอาจเรียกว่า อิเล็กทรอนิกส์แจ๊ส อิเล็กโทร-แจ๊ส อี-แจ๊ส แจ็สโทรนิกา แจ๊สเฮาส์ ฟิวชัน นีโอ-แจ๊ส หรือฟิวเจอร์แจ๊ส

## อ้างอิง

หมวดหมู่:ดนตรีแจ๊ส
อเล็กซานเดอร์ ฟรีดแมน

**อเล็กซานเดอร์ อเล็กซานโดรวิช ฟรีดมาน** (; ) (16 มิถุนายน ค.ศ. 1888, เซนต์ปีเตอส์เบิร์ก, จักรวรรดิรัสเซีย – 16 กันยายน ค.ศ. 1925, เลนินกราด, สหภาพโซเวียตรัสเซีย) เป็นนักคณิตศาสตร์และนักจักรวาลวิทยาชาวรัสเซียและสหภาพโซเวียต ผู้ค้นพบคำตอบของการขยายตัวของเอกภพจากสมการสนามของทฤษฎีสัมพัทธภาพทั่วไปในปี ค.ศ. 1922 สอดคล้องกับการสังเกตการณ์ของ เอ็ดวิน ฮับเบิล ในปี ค.ศ. 1929 บทความวิชาการของฟรีดมานใน ค.ศ. 1924 เรื่อง "Über die Möglichkeit einer Welt mit konstanter negativer Krümmung des Raumes" (ความเป็นไปได้ของโลกในอวกาศโค้ง) ได้ตีพิมพ์ในวารสารฟิสิกส์ของเยอรมัน *Zeitschrift für Physik* (Vol. 21, pp. 326-332) แสดงแบบจำลองฟรีดมานสามแบบซึ่งอธิบายถึงความโค้งของอวกาศที่มีค่าเป็นบวก ศูนย์ และลบ ตามลำดับ ซึ่งเป็นเวลา 1 ทศวรรษก่อนที่โรเบิร์ตสันและวอล์กเกอร์จะตีพิมพ์งานวิเคราะห์ของพวกเขา

ผลงานสำคัญที่เป็นเสาหลักส่วนหนึ่งของทฤษฎี บิกแบง คือ มาตรวัดฟรีดมาน-เลไมเตร-โรเบิร์ตสัน-วอล์กเกอร์ หรือ มาตรวัด FLRW เป็นผลลัพธ์จากสมการสนามของไอน์สไตน์ที่อธิบายถึงความเป็นหนึ่งเดียวและสอดคล้องกันทั้งหมดของเอกภพ ตั้งชื่อตามนามสกุลของนักวิทยาศาสตร์ 4 คนที่ได้ศึกษาหาทางอธิบายความจริงข้อนี้ในช่วงระหว่างคริสต์ทศวรรษ 1920 - 1930 โดยมีการทำงานเป็นเอกเทศแยกกับฟรีดมาน

## ผลงานสำคัญ
*  (English translation in: Gen. Rel. Grav. 31 (1999), 1991-2000.)
*  (English translation in: Gen. Rel. Grav. 31 (1999), 2001-2008.)

## ดูเพิ่ม
* บิกแบงนิวคลีโอซินทีสิส
* สมการฟรีดมาน

หมวดหมู่:นักคณิตศาสตร์ชาวรัสเซีย
หมวดหมู่:นักฟิสิกส์ชาวรัสเซีย
หมวดหมู่:นักจักรวาลวิทยา
หมวดหมู่:บุคคลจากเซนต์ปีเตอส์เบิร์ก
เฟม ขยับเท้าก้าวสู่ฝัน

**'เฟม ขยับเท้าก้าวสู่ฝัน**' ออกฉายในปี ค.ศ. 1980 กำกับภาพยนตร์โดย Alan Parker กำกับภาพโดย Michael Seresin

## นักแสดง
* Eddie Barth แสดงเป็น Angelo
* Irene Cara แสดงเป็น Coco
* Lee Curreri แสดงเป็น Bruno
* Laura Dean แสดงเป็น Lisa
* Antonia Franceschi แสดงเป็น Hilary
* Boyd Gaines แสดงเป็น Michael

## ดูเพิ่ม
* 
* สยามโซน

หมวดหมู่:ภาพยนตร์ที่ออกฉายในปี พ.ศ. 2523
หมวดหมู่:ภาพยนตร์วัยรุ่น
หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย อลัน พาร์คเกอร์
หมวดหมู่:ภาพยนตร์ที่ถ่ายทำในนครนิวยอร์ก
บาอัล

[thumb|right|180px|รูปปั้นบาอัลในท่ายกแขนขึ้นอายุราว 1400 - 1200 ก่อนคริสตกาล พบในบริเวณ Ras Shamra ([อาณาจักรยูการิต) , Louvre]]
**บาอัล** (Baal; ออกเสียง; ภาษาฮีบรู: בעל) เป็นเทพเจ้าแห่งสายฝนที่มีผู้นับถือในคานาอัน ตามตำนานกล่าวว่าเมื่อบาอัลชนะยัม เทพเจ้าแห่งท้องทะเลได้แล้วจึงสร้างเมืองของตนที่ภูเขาซาโฟน บาอัลพยายามหลบเลี่ยงมอต เทพเจ้าแห่งความตายตลอดแต่ก็หนีไม่พ้นและถูกเชิญให้ไปพบ อานัต ชายาของบาอัลได้พยายามขอให้มอตคืนบาอัลให้นางแต่ไม่สำเร็จ นางจึงชำแหละร่างของมอตและนำไปเผาไฟ ต่อมาทั้งบาอัลและมอตต่างฟื้นคืนชีพอีกครั้ง และเข้าต่อสู้กัน เทพเจ้าส่วนใหญ่เข้าข้างบาอัล ในที่สุดบาอัลจึงชนะได้ครองท้องทุ่งกว้าง บาอัลเป็นชื่อเซมิติกตะวันตกที่หมายถึง เจ้านายหรือลอร์ด แม้ว่าพระบาอัลจะหมายถึงเทพเจ้าต่าง ๆ มากมาย แต่ในกรณีนี้หมายถึงฮาดัด ชาวคานาอัน และเทพแห่งสายฝน ความอุดมสมบูรณ์ ชีวิต เกษตรกรรม และฟ้าร้อง โดยเฉพาะอย่างยิ่งในอูการิตและอเลปโป เขาได้รับการบูชาในชุมชนตะวันออกกลางโบราณหลายแห่ง ซึ่งถือว่าเขาเป็นหนึ่งในเทพเจ้าที่สำคัญที่สุดในท้องถิ่นของตน เจ้าแห่งสายฝนที่ให้ชีวิตซึ่งมีความสำคัญต่อชาวนา บาอัลกลายเป็นชื่อของพระเทียมเท็จในคัมภีร์ฮีบรู ปีศาจจำนวนมาก เช่น เบลเซบับ เบลเฟกอร์ และเบริธเชื่อกันว่ามาจากพระบาอัล

## อ้างอิง
* สมฤทธี บัวระมวล. ตำนานแห่งศาสนา ลัทธินิยม และความเชื่อปรัมปรา. กทม. คุ้มคำ. มปป. หน้า 155 - 157
## แหล่งข้อมูลอื่น
* ''The Catholic Encyclopedia'', entry "Baal, Baalim" 
* ''Jewish Encyclopedia'', entries "Ba'al", "Ba'al-worship", "Ba'al-Ha-bayit" etc 
* Article '''Baal''' (PDF format) by W. Robertson Smith and George Foot Moore in *Encyclopædia Biblica*, edited T. K. Cheyne and J. Sutherland Black, MacMillan: London, 1899. (Still quite accurate.)
* Bartleby: ''American Heritage Dictionary'': Semitic roots: b<sup>c</sup>l .
* Punic images of Baal Hammon described. 
* Iconography of Baal (PDF format) 
* Rabbi Meir '''Baal''' Haneis

หมวดหมู่:เทพเจ้าเซมิติกตะวันตก
หมวดหมู่:พระนามของพระเป็นเจ้าในศาสนายูดาห์
สเต็ปเท้าไฟ หัวใจท้าฝัน

***สเต็ปเท้าไฟ หัวใจท้าฝัน*** ภาพยนตร์แคนาดา ออกฉายในปี ค.ศ. 2008 กำกับโดย  Ian Iqbal Rashid

## นักแสดง

## ดูเพิ่ม
*
*Sundance deal helped punch up How She Move
*สยามโซน

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์แคนาดา
หนีรุ่นพี่หันหารุ่นพ่อ

### เนื้อเรื่อง
เป็นเรื่องของหนุ่มใหญ่คนหนึ่ง ซึ่งกำลังจะแต่งงานกับหญิงสาวที่มีอายุต่างกันถึง 20 ปี เรื่องตลกร้ายที่ไม่คาดฝันเกิดขึ้น เมื่อเขาเดินทางไปสู่ขอฝ่ายหญิงที่บ้านเกิดซึ่งทำธุรกิจไร่องุ่นสำหรับผลิตไวน์ในเขตชนบทในฝรังเศส ที่นี่เขาได้พบกับแฟนเก่าที่เลิกรากันไปเมื่อ 20 ปีที่แล้วโดยบังเอิญ เรื่องคงไม่เลวร้ายนัก ถ้าเพียงแต่ว่าแฟนเก่าของเขาคนนั้น จะไม่เป็นแม่ของหญิงสาวที่เขากำลังจะแต่งงานด้วย เรื่องวุ่นๆ ของคู่แต่งงานใหม่ที่ต้องมาเจอกับปัญหายุ่งๆ ในครอบครัว รวมไปถึงวิกฤตการณ์เมื่อฝ่ายชายถูกเลิกจ้างงาน และต้องเริ่มมองหางานใหม่ เป็นเรื่องราวของคนสองคนที่มีอายุและมุมมองที่ต่างกัน ที่ต้องปรับตัวเมื่อต้องมาอยู่ร่วมเป็นครอบครัวเดียวกัน

### ตัวละคร
* เคตะ ทาคามูระ - ยูจิ โอดะ
* ริเอะ ฮิโรเสะ - ชิโนบุ โอทาเกะ
* เอเร็น ทาคามูคะ - จุริ อุเอะโนะ

### ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

### อ้างอิง
http://www.tbs.co.jp/jo-dan2007/index-j.html 

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีโทรทัศน์ทีบีเอสทีวี
ลาบีจาแนซ

"**ลาบีจาแนซ"** (, แปลว่า เพลงจากเมืองอาบีจาน) เป็นเพลงชาติของประเทศโกตดิวัวร์ ชื่อของเพลงนี้ตั้งตามชื่อของเมืองอาบีจานซึ่งเป็นเมืองหลวงเก่าของโกตดิวัวร์ (ปัจจุบันเมืองหลวงของโกตดิวัวร์คือกรุงยามูซูโกร) ประพันธ์เนื้อร้องโดยมาตีเยอ เอกรา (Mathieu Ekra) โฌอากิม บอนี (Joachim Bony) และ ปีแยร์ มารี กอตี (Pierre Marie Coty) ซึ่งเป็นผู้ประพันธ์ทำนองเพลงชาติร่วมกับปีแยร์ มีแชล ป็องโก (Pierre Michel Pango) เพลงนี้เริ่มใช้เป็นเพลงชาติของประเทศโกตติวัวร์ตั้งแต่ ค.ศ. 1960

## ประวัติ
[thumb|การบรรเลงเพลงชาติโดยวงดุริยางค์กองทัพ ต่อหน้าประธานาธิบดี [เฟลิกซ์ อูฟูเอต์-โบญญี ก่อนเปิดพิพิธภัณฑ์ทหารในวันที่ 12 ตุลาคม ค.ศ. 1992]]

## เนื้อร้อง

## หมายเหตุ

## อ้างอิง

## นามานุกรม
*  , *Lumière sur l'Abidjanaise : l'hymne national*, CEDA, 2000, 

## แหล่งข้อมูลอื่น
*  The Republic's symbols on the Ivorian presidency's website
* Video of the Song of Abidjan, sung in its entirety

หมวดหมู่:เพลงชาติในทวีปแอฟริกา
หมวดหมู่:สัญลักษณ์ของประเทศโกตดิวัวร์
หมวดหมู่:เพลงภาษาฝรั่งเศส
เดอบูกงกอแล

**เดอบูกงกอแล** (, แปลว่า "ตื่นเถิดชาวคองโก") คือชื่อเพลงชาติของสาธารณรัฐประชาธิปไตยคองโก ประพันธ์ทำนองโดยซีมง-ปีแยร์ บอกา ดี อึมปาซี ลงดี (Simon-Pierre Boka di Mpasi Londi) เนื้อร้องโดยโจเซฟ ลูตุมบา (Joseph Lutumba) เพลงนี้ได้ใช้เป็นเพลงชาติครั้งแรกเมื่อปี พ.ศ. 2503 เมื่อสาธารณรัฐคองโก (เลโอโปลด์วิลล์)ได้รับเอกราชจากเบลเยียม แต่เมื่อประเทศได้เปลี่ยนชื่อเป็นประเทศซาอีร์ในปี พ.ศ. 2514 จึงได้เปลี่ยนเพลงชาติเป็นเพลง "ลาซาอีรวซ" *(La Zaïroise)* ภายหลังเมื่อโลร็อง กาบีลา (Laurent Kabila) ก้าวขึ้นมามีอำนาจในปี พ.ศ. 2540 ก็ได้มีการนำเพลงเดอบูกงกอแลกลับมาใช้เป็นเพลงชาติของสาธารณรัฐประชาธิปไตยคองโกอีกครั้ง

## เนื้อร้อง

## อ้างอิง

## แหล่งข้อมูลอื่น
*เพลงชาติสาธารณรัฐประชาธิปไตยคองโก "เดอบูกงกอแล" - nationalanthems.info
* วิดิทัศน์เพลงชาติสาธารณรัฐประชาธิปไตยคองโก "เดอบูกงกอแล"

คองโก, สาธารณรัฐประชาธิปไตย
หมวดหมู่:สัญลักษณ์ของประเทศสาธารณรัฐประชาธิปไตยคองโก
ลากงกอแลซ

**ลากงกอแลซ** (, แปลว่า "เพลงแห่งคองโก") เป็นเพลงชาติของสาธารณรัฐคองโก ประพันธ์ทำนองโดย ฌ็อง รัวเย (Jean Royer) และโฌแซ็ฟ สปาดีลีแยร์ (Joseph Spadilière) เนื้อร้องโดยฌัก ตงดรา (Jacques Tondra) และฌอร์ฌ กีบ็องกี (Georges Kibanghi) เพลงนี้เริ่มใช้เป็นเพลงชาติครั้งแรกเมื่อประกาศเอกราชจากฝรั่งเศสในปี พ.ศ. 2502 แต่ถูกแทนที่ด้วยเพลง "เลทรัวกลอรีเยิซ" (*Les Trois Glorieuses*) ในสมัยสาธารณรัฐประชาชนคองโกเมื่อ พ.ศ. 2512 ก่อนที่จะได้เปลี่ยนกลับมาใช้เพลงนี้เป็นเพลงชาติสาธารณรัฐคองโกอีกครั้งในปี พ.ศ. 2534

## เนื้อร้อง

## อ้างอิง

## แหล่งข้อมูลอื่น
* เพลงชาติสาธารณรัฐคองโก - "ลากงกอแลซ" (บรรเลงฉบับพิธีการ)
* เพลงชาติสาธารณรัฐคองโก - "ลากงกอแลซ" (บรรเลงฉบับสังเขป)
* เพลงชาติสาธารณรัฐคองโก - "ลากงกอแลซ" (ขับร้องฉบับสังเขป)
* เพลงชาติสาธารณรัฐคองโก - "ลากงกอแลซ" (Midi) 

หมวดหมู่:เพลงสาธารณรัฐคองโก
คองโก, สาธารณรัฐ
หมวดหมู่:เพลงภาษาฝรั่งเศส
หมวดหมู่:สัญลักษณ์ของสาธารณรัฐคองโก
สาวสวิง กลิ้งยกแก๊งค์

**สาวสวิง กลิ้งยกแก็งค์** () เป็นภาพยนตร์ แนวคอมมาดี้ ออกฉายในปี พ.ศ. 2547 ในประเทศญี่ปุ่น โดยมีคำโฆษณาในการฉายในไทยว่า "ความฮาน่ารักที่มากันเป็นแก๊งค์"

## เรื่องย่อ
ในวันหยุดปิดภาคฤดูร้อนของโรงเรียนมัธยมศึกษาแห่งหนึ่ง เรื่องวุ่นๆ ได้เกิดขึ้นเมื่อวงดนตรีของโรงเรียนซึ่งต้องทำหน้าที่ในงานแข่งขันเบสบอลประจำปี เกิดล้มป่วยลงพร้อมกัน จากความรู้เท่าไม่ถึงการณ์ของกลุ่มเด็กนักเรียนหญิงม.ปลายกลุ่มหนึ่ง ทำให้เด็กสาวที่ไม่เคยสนใจในดนตรีกลุ่มนี้ต้องจับพลัดจับผลูมาฝึกซ้อมเพื่อเข้าทำหน้าที่แทนเป็นการแสดงความรับผิดชอบต่อเหตุการณ์ที่เกิดขึ้น

ในขณะที่สมาชิกแต่ละคนกำลังเริ่มสนใจและซาบซึ้งในเสียงดนตรีที่แม้จะแปร่งไปบ้าง เพราะยังเป็นมือสมัครเล่น แต่ก็มีชีวิตชีวาในแบบของตัวเอง โชคไม่ดีที่เมื่อทุกอย่างกำลังจะเข้าที่เข้าทางอยู่แล้ว สมาชิกมืออาชีพของวงดนตรีของโรงเรียนก็แข็งแรงพอจะกลับมาทำหน้าที่ของตนต่อได้ พวกเธอจึงถูกกันให้มาอยู่วงนอกเหมือนเดิม อย่างไรก็ตามโทโมโกะ (จุริ อุเอะโนะ) และเพื่อนๆ กลับไม่ยอมล้มเลิกความตั้งใจง่ายๆ ถึงขนาดขวนขวายหาเครื่องดนตรีกลางเก่ากลางใหม่ (แต่ไปทางเก่าเสียมากกว่า) ราคาถูก มาใช้ฝึกซ้อมกันเอง จนรวมตัวเป็นวงได้ในชื่อ Swing Girls (ภายหลังเปลี่ยนเป็น Swing Girls & A Boy จากการแก้ชื่อใหม่โดย ทาคุยะ) และตระเวนแสดงไปตามที่ต่างๆ 

แม้จะไม่เก่ง แต่พวกเขาก็พยายาม โดยมีแรงสนับสนุนจากอาจารย์โอซาว่า อาจารย์คณิตศาสตร์ผู้คลั่งไคล้ในดนตรีแจ็ส แต่ไร้พรสวรรค์ด้านดนตรีโดยสิ้นเชิง คอยให้การสนับสนุนและแนะนำ ในที่สุดเพื่อทดสอบความสามารถของตนเอง วง Swing Girls & A Boy ตัดสินใจเข้าร่วมประกวดในเทศกาลดนตรี แต่เรื่องวุ่นดูจะยังไม่สิ้นสุด เมื่อโทโมโกะ ลืมส่งเทปเดโมเพื่อสมัครเข้าร่วมการประกวด จนกลายเป็นกลุ่มที่สมัครเข้าไปช้าที่สุด ในวันสุดท้ายของการรับสมัคร

## นักแสดง
### นักแสดงหลัก
* จุริ อุเอะโนะ *Juri Ueno* .....  โทโมะโกะ ซูซูกิ (เทรนเนอร์แซกโซโฟน) 
* ยุยกะ โมโตการิยะ "Yuika Motokariya" ......เซคิคุจิ คาโอริ (ลีดเดอร์ ทรอมโบน)
* ยูตะ ฮิราโอกะ *Yuta Hiraoka* .....  ทาคุยะ นากามูระ (เปียโน)
* นาโอโตะ ทาเคนากะ *Naoto Takenaka*.....  อาจารย์โอซาว่า (วาทยากร, อาจารย์ที่ปรึกษา)
*อื่นๆ

## วงดนตรี
จุดเด่นของภาพยนตร์เรื่องนี้อยู่ที่การที่นักแสดงแต่ละคน ต้องเข้ารับการฝึกสอนการเล่นดนตรีแจ็ส เพื่อให้สามารถเล่นได้ด้วยตนเองจริงๆ ถึงกับมีการตั้งวง Swing Girls & A Boy และจัดแสดงคอนเสิร์ตตามที่ต่างๆ รวมถึงการออก CD Sound Track และ DVD Live Concert เพื่อเป็นที่ระลึกแก่แฟนๆ ของวงด้วย

## แหล่งข้อมูลอื่น
* Swing Girls Official Website 

หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2548
นิ้วกลาง

**นิ้วกลาง** คือนิ้วที่สามบนมือของมนุษย์ อยู่ระหว่างนิ้วชี้และนิ้วนาง คนส่วนใหญ่จะมีนิ้วกลางเป็นนิ้วที่ยาวที่สุด แต่บางคนอาจยาวเท่ากับนิ้วชี้หรือนิ้วนาง ในทางกายวิภาคศาสตร์ นิ้วกลางอาจมีชื่อเรียกอื่นเป็นภาษาละตินเช่น digitus medius, digitus tertius, หรือ digitus III เป็นต้น

นิ้วกลางมีส่วนช่วยให้จับสิ่งของได้ง่ายขึ้น เช่น ดินสอ ปากกา หรือตะเกียบ นอกเหนือไปจากนิ้วโป้งและนิ้วชี้ ถึงแม้ว่าบางคนอาจไม่ได้ใช้นิ้วกลางเลย มือกลหรือแขนเทียมมักจะมีสามนิ้วเพื่อเป็นตัวแทนของนิ้วโป้ง นิ้วชี้ และนิ้วกลาง เพื่อให้จับได้ถนัดยิ่งขึ้นและไม่หลุดจากมือด้วย

## ดูเพิ่ม
* การชูนิ้วกลาง

หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
หมวดหมู่:นิ้วมือ
หมวดหมู่:ท่าทางของมือ
เถ้าแก่น้อย (เกม)

**เถ้าแก่น้อย** เป็นซอฟต์แวร์เกม ประเภท แฟลช พัฒนาและจำหน่ายโดย บริษัท วิสต้า บิสซิเนส จำกัด เป็นเกมสอนเกี่ยวกับคณิตศาสตร์ และมีอยู่ 2 ตอน ที่สอน ภาษาอังกฤษ  นอกจากนี้ ยังมีการจัดทำนิตยสารเกี่ยวกับเกมเถ้าแก่น้อย ภายใต้ชื่อ "เถ้าแก่น้อย& Friends"

## ประวัติ

## ตอนของ เถ้าแก่น้อย
ปัจจุบัน เถ้าแก่น้อยมี 91 ตอน ได้แก่
### สอนคณิตศาสตร์
#### แบบ ธรรมดา
* ร้านค้ามหาสนุก (เป็นภาคแรกของซีรี่ย์เถ้าแก่น้อย)
* เจ้าของร้านไอศครีม
* เจ้าของร้านซูชิ
* เจ้าของร้านเบเกอรี่
* เจ้าของร้านพิซซ่า
* พนักงานไปรษณีย์
* SMEs Book Shop
* SMEs Minimart
* Soft Drink Factory
* Chocolate Factory
* Suki Restaurant
* BBQ Restaurant
* Zoo&Park ตอน Fun Park
* Zoo&Park ตอน Adventure Zoo
* Hotel
* Resort
* Junior Shop
* Garage
* Gas Station
* Fire Station
* Restaurant
* Delivery
* Pet Shop
* Hair Salon
* Hospital
* Toy Factory
* Cineplex
* Shopping Mall
* Airline
* Ocean Cruise
* Rescue กู้ภัยทางทะเล
* Aquarium
* Pet Hospital
* Restaurant 2
* Pet Shop 2 Grooming & Studio
* Stone Age ตอน Flint Hotel 
* Stone Age ตอน Dino Diner
* Stone Age ตอน Dino Park
* Stone Age ตอน Stone age farm
* Paradise Hotel 2
* Paradise Resort 2
* เศรษฐีข้าว
* Jurassic Service
* Army Training Camp
* Cooking Academy ตอน ขนมหวานนานาชาติ (สามารถแสดงคะแนนของเกมบน Facebook ได้)
* Animal Rescue (สามารถแสดงคะแนนของเกมบน Facebook ได้)
* Sushi Buffet
* Building Papa ตอน บ้านจัดสรรหรรษา (สามารถแสดงคะแนนของเกมบน Facebook ได้)
* Cooking Academy ตอน อาหารไทย 4 ภาค
* China Town ตอน ร้านบะหมี่
* China Town ตอน ร้านติ่มซำ
* Car Factory
* Christmas
* Dragon Park (สามารถแสดงคะแนนของเกมบน Facebook ได้)
* Unicorn Park (สามารถแสดงคะแนนของเกมบน Facebook ได้)
* ชาวสวน (สามารถแสดงคะแนนของเกมบน Facebook ได้)
* อโยธยา
* Mega Farm เศรษฐกิจพอเพียง
* Cooking Academy ตอน Cake & Icecream (สามารถแสดงคะแนนของเกมบน Facebook ได้)
* Monster Planet (สามารถแสดงคะแนนของเกมบน Facebook ได้)
* Moving Shop 
* Undersea World
* Lovely Pets ตอน Small Pets 
* Lovely Pets ตอน Little Dogs
* Magic Kingdom ตอน Dark Knight
* Magic Kingdom ตอน Blood Succrer
* Animals Resort (เป็นภาคสุดท้ายของซีรี่ย์เถ้าแก่น้อย)

#### แบบ 3D
* Cheetah Express
* ร้านสะดวกซื้อ
* Smile Farm
* Builder ตอน วิศวกรสร้างบ้าน
* Builder ตอน มัณฑนากรนักออกแบบ
* The City Thailand
* The City America
* The City Africa
* The City Japan
* Bank
* Space Staion 1
* Space Station 2
* Police
* Doctor
* Spaceship Restaurant 
* AEC Shop 
* Space Theme Park

### สอนภาษาอังกฤษ
#### แบบธรรมดา
* Christmas Party
* Christmas Story
* Little Zoo
#### แบบ 3D
ยังไม่มี

### สอนภาษาอังกฤษ/คณิตศาสตร์
#### แบบธรรมดา
* Detective ตอน น้องหมาหายไป
#### แบบ 3D
* Santa Factory

### สอนความรู้ทั่วไป
#### แบบธรรมดา
* เด็กดี ตอน กิจวัตรคนเก่ง
#### แบบ 3D
* Racing

## ดูเพิ่ม
* เถ้าแก่น้อย & Friends
* บริษัท วิสต้า บิสซิเนส จำกัด

## อ้างอิง
* บริษัท วิสต้า บิสซิเนส จำกัด 
* ใบปลิวในกล่องเถ้าแก่น้อย

หมวดหมู่:เกม
หมวดหมู่:ซอฟต์แวร์
หมวดหมู่:วิดีโอเกม